钦定古今图书集成/明伦汇编/氏族典/第205卷 > 高睿
## 钦定古今图书集成/明伦汇编/氏族典/第205卷 > 高睿

按《元史高智耀传》：“智耀子睿，资禀直亮。智耀之北使
也，携之以行。及卒，帝问其子安在，近臣以睿见。时年
十六，授符宝郎，出入禁闼，恭谨详雅。久之，授唐兀卫
指挥副使，历翰林待制，礼部侍郎，除嘉兴路总管，擢
江东道提刑按察使，除同佥行枢密院事，迁浙西道
肃政廉访使，拜江南行台侍御史，进御史中丞，除淮”
东道肃政廉访使，复拜南台御史中丞，务持大体，有
儒者之风焉。延祐元年卒，年六十有六。追封宁国公，
谥贞简。子纳麟，官至太尉、江南诸道行御史台大夫。